CELEX: 62021TN0739
Language: el
Date: 2021-11-19 00:00:00
Title: Υπόθεση T-739/21: Προσφυγή της 19ης Νοεμβρίου 2021 — Eurecna κατά Επιτροπής

14.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/49
            
         
      Προσφυγή της 19ης Νοεμβρίου 2021 — Eurecna κατά Επιτροπής
      (Υπόθεση T-739/21)
      (2022/C 73/62)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Eurecna SpA (Βενετία, Ιταλία) (εκπρόσωπος: R. Sciaudone, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα — ενάγουσα ζητεί από το Γενικό Δικαστήριο:
      
                  —
               
               
                  να ακυρώσει τις προσβαλλόμενες αποφάσεις περί συμψηφισμού απαιτήσεων που περιέχονται στις επιστολές της Επιτροπής της 10ης Σεπτεμβρίου 2021, 16ης Σεπτεμβρίου 2021 και 30ής Σεπτεμβρίου 2021, με τις οποίες η Επιτροπή επιχείρησε να ανακτήσει το σύνολο σχεδόν του ποσού το οποίο καταβλήθηκε στο πλαίσιο έργου χρηματοδοτούμενου από την Ευρωπαϊκή Ένωση και θεωρήθηκε ανακτήσιμο λόγω παρατυπιών που φέρονται να διαπράχθηκαν κατά το στάδιο της υποβολής των λογαριασμών, και
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται έλλειψη νομικής βάσεως όσον αφορά την απόφαση της 10ης Σεπτεμβρίου 2021.
               
            
                  2.
               
               
                  Με τον δεύτερο λόγο προβάλλεται προσβολή των δικαιωμάτων άμυνας όσον αφορά την απόφαση της 10ης Σεπτεμβρίου 2021.
               
            
                  3.
               
               
                  Με τον τρίτο λόγο προβάλλεται ανυπαρξία της αμφισβητούμενης απαίτησης.
                  
                              —
                           
                           
                              Συναφώς, η προσφεύγουσα προβάλλει παραβίαση της αρχής της χρηστής διοικήσεως και της επιμέλειας κατά τη διοικητική δράση όσον αφορά τον λογιστικό έλεγχο που διενήργησε η Ernst & Young (ΕΥ)· προσβολή των δικαιωμάτων άμυνας σε σχέση με τον λογιστικό έλεγχο που διενήργησε η ΕΥ· παραβίαση της αρχής της χρηστής διοικήσεως λόγω παραβάσεως του καθήκοντος αμεροληψίας κατά τη διοικητική δράση και εσφαλμένη ερμηνεία της συμβάσεως στην έκθεση της EY.